  Туспуктэм: Россиысь студотрядъёслэн огазеяськонзылэн улосвыл ёзэтэзлэн пресс-службаез Майя Бывальцева 20-тӥ куартолэзе Удмуртиысь студотрядъёс гужем ужан семестрзэс усьтозы. 2022-тӥ арын 1 сюрс 500-лэсь трос студентъёс лэсьтӥськон, гурт возёс, туризм удысъёсын, чугун сюрес вылын, нылпи центръёсын, эм ужъюртъёсын ужалозы. Со сярысь Россиысь студотрядъёслэн огазеяськонзылэн улосвыл ёзэтэзлэн пресс-службаез ивортӥз. Ужан вакытэз сӥё-дано усьтон ужрадэ 800 пала адями пыриськоз: студентъёс, движенилэн ветеранъёсыз, кун тӧрлык ёзэсъёслэн, дышетсконниослэн, уж сётӥсьёслэн ыстэм муртъёссы. Таяз арын Удмуртиысь отрядъёслэн ужан семестрзы улосвылысь студотрядъёслэн движенизылы 55 ар тырмонлы сӥземын луоз. Педагогической отрядъёс Краснодар шаерын, со пӧлын «Орлёнок» огъяросси нылпи центрын, Удмуртиысь, Пермь шаерысь, Нижний Новгород улосвылысь но Татарстанысь нылпи лагерьёсын ужалозы. Студентъёс-эмчиос нылпи лагерьёсын, улосвылкуспо эм центръёсын, санаторийёсын но профилакторийёсын тыршозы. Озьы ик лэсьтӥськисьёслэн, проводникъёслэн, ветеринаръёслэн отрядъёссы ужалозы. Тодэ вайытом, Удмуртиысь ветеринаръёслэн студотрядзы Россиын устоез луиз. Тегъёс: Ижкар студентъёс гужем уж Удмуртия  